CELEX: 52000PC0502
Language: el
Date: 2000-07-26
Title: Πρόταση κανονισμού του Συμβουλίου σχετικά με τη βοήθεια στην Τουρκία στο πλαίσιο της προενταξιακής στρατηγικής, και ιδίως για τη θέσπιση εταιρικής σχέσης ενόψει της προσχώρησης

Avis juridique important

|

52000PC0502

Πρόταση κανονισμού του Συμβουλίου σχετικά με τη βοήθεια στην Τουρκία στο πλαίσιο της προενταξιακής στρατηγικής, και ιδίως για τη θέσπιση εταιρικής σχέσης ενόψει της προσχώρησης  /* COM/2000/0502 τελικό - CNS 2000/0205 */  

Επίσημη Εφημερίδα αριθ. C 337 E της 28/11/2000 σ. 0274 - 0275

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ  σχετικά με τη βοήθεια στην Τουρκία στο πλαίσιο της προενταξιακής στρατηγικής, και ιδίως για τη θέσπιση εταιρικής σχέσης ενόψει της προσχώρησης(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΤο Ευρωπαϊκό Συμβούλιο που συνήλθε στο Ελσίνκι στις 10 και 11 Δεκεμβρίου 1999 προσυπέγραψε σε μεγάλο βαθμό την Περιοδική Έκθεση της Επιτροπής για την Τουρκία καθώς και τις συστάσεις τις οποίες διατύπωνε στο συγκεφαλαιωτικό έγγραφο (Εκθέσεις για την πορεία όλων των υποψήφιων χωρών προς την προσχώρηση). Ειδικότερα, στα συμπεράσματα του Ελσίνκι αναφέρονταν τα εξής:η Τουρκία είναι υποψήφιο κράτος που προορίζεται να προσχωρήσει στην Ένωση με βάση τα ίδια κριτήρια τα οποία ισχύουν για τα λοιπά υποψήφια κράτη.η Τουρκία θα επωφεληθεί από προενταξιακή στρατηγική (στο πλαίσιο της υπάρχουσας ευρωπαϊκής στρατηγικής), η οποία θα περιλαμβάνει ενισχυμένο πολιτικό διάλογο, με έμφαση στην πρόοδο για την εκπλήρωση των πολιτικών κριτηρίων προσχώρησης ιδίως όσον αφορά το θέμα των δικαιωμάτων του ανθρώπου καθώς και τα ζητήματα των συνοριακών διαφορών και της Κύπρου.η Τουρκία θα συμμετέχει σε όλα σε κοινοτικά προγράμματα και οργανισμούς και θα λαμβάνει μέρος σε συνεδριάσεις μεταξύ υποψήφιων κρατών και της Ένωσης στο πλαίσιο της διαδικασίας προσχώρησης.θα εκπονηθεί εταιρική σχέση για την προσχώρηση (ΕΣΠ), σε συνδυασμό με εθνικό πρόγραμμα υιοθέτησης του κεκτημένου (ΕΠΥΚ). Θα εγκαθιδρυθούν οι ενδεδειγμένοι μηχανισμοί παρακολούθησης.η Επιτροπή θα επεξεργαστεί διαδικασία αναλυτικής εξέτασης του κεκτημένου.η Επιτροπή θα προτείνει ενιαίο πλαίσιο για τον συντονισμό όλων των πηγών κοινοτικής προενταξιακής χρηματοδοτικής ενίσχυσης.Με την παρούσα πρόταση θεσπίζεται η νομική βάση για τον σχεδιασμό εταιρικής σχέσης για την προσχώρηση όσον αφορά την Τουρκία και καθορίζεται ένα ενιαίο πλαίσιο για τον συντονισμό όλων των πηγών κοινοτικής προενταξιακής χρηματοδοτικής ενίσχυσης με αποδέκτη την Τουρκία. Το Ευρωπαϊκό Συμβούλιο της Feira κάλεσε την Επιτροπή να υποβάλει το ταχύτερο δυνατόν τις σχετικές προτάσεις.Όσον αφορά τις άλλες υποψήφιες χώρες, το Συμβούλιο ακολούθησε, μετά από πρόταση της Επιτροπής, μια διαδικασία σε δύο στάδια: ενέκρινε με ομοφωνία μια νομική βάση πλαίσιο, η οποία θεσπίζει την εταιρική σχέση για την προσχώρηση και προβλέπει ότι οι προτεραιότητες θα καθοριστούν στη συνέχεια με ειδική πλειοψηφία.Για τις χώρες της Κεντρικής και Ανατολικής Ευρώπης αυτό πραγματοποιήθηκε με την έκδοση ειδικού κανονισμού πλαισίου, ο οποίος δεν έχει δημοσιονομικές επιπτώσεις (ο κανονισμός πλαίσιο προβλέπει ότι η κοινοτική συνδρομή στο πλαίσιο της προενταξιακής στρατηγικής θα είναι η συνδρομή που παρέχεται μέσω των προγραμμάτων τα οποία έχουν εγκριθεί σύμφωνα με τις διατάξεις της συνθήκης).Όσον αφορά την Τουρκία, προτείνεται να τηρηθεί η ίδια προσέγγιση, δηλ. να εγκριθεί ένα σχέδιο κανονισμού πλαισίου για την Τουρκία κατά το πρότυπο του αντίστοιχου κανονισμού που έχει εκδοθεί όσον αφορά τις δέκα υποψήφιες χώρες της Κεντρικής και Ανατολικής Ευρώπης.Ο προτεινόμενος κανονισμός πλαίσιο δεν έχει δημοσιονομικές επιπτώσεις. Προβλέπει ότι η κοινοτική συνδρομή στο πλαίσιο της προενταξιακής στρατηγικής για την Τουρκία θα είναι η συνδρομή που παρέχεται μέσω των προγραμμάτων τα οποία έχουν εγκριθεί σύμφωνα με τις διατάξεις της συνθήκης. συγκεκριμένα, πρόκειται για το μερίδιο που αναλογεί στην Τουρκία από το πρόγραμμα MEDA καθώς και για τη χρηματοδοτική ενίσχυση που προβλέπουν οι δύο κανονισμοί, οι οποίοι καλύπτουν χρηματοδοτικά την ευρωπαϊκή στρατηγική. Ο ένας κανονισμός, που αφορά την εφαρμογή μέτρων για την εντατικοποίηση της τελωνειακής ένωσης ΕΚ, έχει ήδη εγκριθεί. Η έκδοση του δεύτερου κανονισμού, ο οποίος αφορά την εφαρμογή μέτρων για την προαγωγή της οικονομικής και κοινωνικής ανάπτυξης της Τουρκίας, εξακολουθεί να εκκρεμεί στο πλαίσιο της διαδικασίας συναπόφασης.2000/0205 (CNS)Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ σχετικά με τη βοήθεια στην Τουρκία στο πλαίσιο της προενταξιακής στρατηγικής, και ιδίως για τη θέσπιση εταιρικής σχέσης ενόψει της προσχώρησηςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,´Εχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,την πρόταση της Επιτροπής,τη γνώμη του Ευρωπαϊκού Κοινοβουλίου,Εκτιμώντας τα ακόλουθα:(1) Το Ευρωπαϊκό Συμβούλιο της Κοπεγχάγης του Ιουνίου 1993 καθόρισε τους όρους που πρέπει να πληρούν τα συνδεδεμένα κράτη που επιθυμούν να προσχωρήσουν στην Ευρωπαϊκή ´Ενωση.(2) Κατά το Ευρωπαϊκό Συμβούλιο του Ελσίνκι (10 και 11 Δεκεμβρίου 1999) οι επικεφαλής κρατών και κυβερνήσεων επικύρωσαν τον συμπεριληπτικό χαρακτήρα της διαδικασίας προσχώρησης η οποία τώρα περιλαμβάνει 13 υποψήφιες χώρες σε ένα ενιαίο πλαίσιο.(3) Κατά το Ευρωπαϊκό Συμβούλιο του Ελσίνκι οι επικεφαλής κρατών και κυβερνήσεων δήλωσαν ότι η Τουρκία είναι ένα υποψήφιο κράτος που προορίζεται να προσχωρήσει στην ´Ενωση με βάση τα ίδια κριτήρια που εφαρμόζονται στα άλλα υποψήφια κράτη και ότι, στο πλαίσιο της υπάρχουσας ευρωπαϊκής στρατηγικής η Τουρκία, όπως και άλλα υποψήφια κράτη, θα επωφεληθεί από μια στρατηγική προένταξης που θα ενθαρρύνει και θα στηρίξει τις μεταρρυθμίσεις της.(4) Κατά το Ευρωπαϊκό Συμβούλιο του Ελσίνκι δηλώθηκε ότι, βάσει των προηγούμενων συμπερασμάτων των Ευρωπαϊκών Συμβουλίων θα θεσπισθεί εταιρική σχέση ενόψει της προσχώρησης της Τουρκίας που θα καθορίσει τις προτεραιότητες στις οποίες πρέπει να συγκεντρωθούν οι προετοιμασίες για την προσχώρηση λαμβανομένων υπόψη των πολιτικών και οικονομικών κριτηρίων και των υποχρεώσεων των κρατών μελών.(5) Θα ήταν σκόπιμο η συνδρομή της Ευρωπαϊκής Κοινότητας στο πλαίσιο της εταιρικής σχέσης ενόψει της προσχώρησης να εστιασθεί στα κριτήρια που θεσπίζονταν στα συμπεράσματα προηγούμενων Ευρωπαϊκών Συμβουλίων και να διέπεται από τις αρχές, τις προτεραιότητες, τους ενδιάμεσους στόχους και τους όρους που έχουν καθορισθεί.(6) Κατά το Ευρωπαϊκό Συμβούλιο της Φέιρα, στις 19 και 20 Ιουνίου, οι επικεφαλής κρατών και κυβερνήσεων κάλεσαν την Επιτροπή να υποβάλει τις σχετικές προτάσεις το ταχύτερο δυνατόν.(7) Η εταιρική σχέση, και ιδίως οι ενδιάμεσοι στόχοι, θα βοηθήσουν την Τουρκία στο να προετοιμασθεί για την προσχώρηση μέσα σε ένα πλαίσιο οικονομικής και κοινωνικής σύγκλησης και να αναπτύξει το εθνικό πρόγραμμά της για την υιοθέτηση του κεκτημένου καθώς και του σχετικού χρονοδιαγράμματος για την εφαρμογή του.(8) Είναι σημαντικό να γίνει προσεκτική διαχείριση των διαθέσιμων χρηματικών πόρων, βασιζόμενη στις προτεραιότητες που απορρέουν από την εταιρική σχέση ενόψει της προσχώρησης της Τουρκίας και τις τακτικές εκθέσεις της Επιτροπής.(9) Η κοινοτική συνδρομή στο πλαίσιο της προενταξιακής στρατηγικής θα πρέπει να παρέχεται με την εφαρμογή στην Τουρκία προγραμμάτων βοήθειας που εγκρίνονται σύμφωνα με τις διατάξεις των συνθηκών. και ότι ως εκ τούτου ο παρών κανονισμός δεν θα έχει δημοσιονομικές επιπτώσεις.(10) Η κοινοτική βοήθεια εξαρτάται από την τήρηση των δεσμεύσεων που περιέχονται στις συμφωνίες ΕΚ-Τουρκίας και στην εταιρική σχέση ενόψει της προσχώρησης καθώς και από την πρόοδο που σημειώνεται για την πλήρωση των κριτηρίων της Κοπεγχάγης.(11) Οι αποφάσεις σχετικά με τον προγραμματισμό των χρηματοδοτικών πόρων της κοινοτικής βοήθειας θα ληφθούν σύμφωνα με τις διαδικασίες που προβλέπονται στους κανονισμούς που αφορούν τα αντίστοιχα χρηματοδοτικά μέσα ή προγράμματα.(12) Είναι σκόπιμο να υιοθετηθούν όσο το δυνατόν συντομότερα οι αρχές, οι προτεραιότητες, οι ενδιάμεσοι στόχοι και οι προϋποθέσεις που ισχύουν για την εταιρική σχέση ενόψει της προσχώρησης της Τουρκίας, ώστε να είναι σε θέση η Επιτροπή να καταρτίσει την τακτική έκθεσή της του 2001 σχετικά με την πρόοδο που θα σημειώσει η Τουρκία ύστερα από την έγκριση της εταιρικής σχέσης ενόψει της προσχώρησης.(13) Ο ρόλος των οργάνων που καθορίζονται βάσει της συμφωνίας σύνδεσης είναι καθοριστικός για την εξασφάλιση της σωστής εφαρμογής και παρακολούθησης αυτών των εταιρικών σχέσεων ενόψει της προσχώρησης.(14) Η εφαρμογή της εταιρικής σχέσης εν όψει της προσχώρησης αναμένεται να συμβάλει στην επίτευξη των στόχων της Κοινότητας. Η συνθήκη δεν προβλέπει, για την έγκριση του παρόντος κανονισμού, άλλες αρμοδιότητες εκτός από εκείνες του άρθρου 308:ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Θεσπίζεται με την Τουρκία εταιρική σχέση ενόψει της προσχώρησης, ως τμήμα της προενταξιακής στρατηγικής. Η εταιρική σχέση ενόψει της προσχώρησης παρέχει ένα ενιαίο πλαίσιο το οποίο καλύπτει:- τις προτεραιότητες, όπως αυτές που προκύπτουν από την ανάλυση της κατάστασης στην Τουρκία, στις οποίες πρέπει να εστιασθούν οι προετοιμασίες για την προσχώρηση, λαμβανομένων υπόψη των πολιτικών και οικονομικών κριτηρίων που θεσπίζονταν στα συμπεράσματα προηγούμενων Ευρωπαϊκών Συμβουλίων και των υποχρεώσεων κάθε κράτους μέλους της Ευρωπαϊκής ´Ενωσης, όπως αυτές καθορίσθηκαν από το Ευρωπαϊκό Συμβούλιο,- οι χρηματοδοτικοί πόροι για την ενίσχυση της Τουρκίας όσον αφορά την υλοποίηση των προτεραιοτήτων που καθορίσθηκαν κατά την προενταξιακή περίοδο.Άρθρο 2Το Συμβούλιο αποφασίζει με ειδική πλειοψηφία, μετά από πρόταση της Επιτροπής, για τις αρχές, τις προτεραιότητες, τους ενδιάμεσους στόχους και τις προϋποθέσεις που θα περιληφθούν στην εταιρική σχέση ενόψει της προσχώρησης, όπως θα υποβληθούν από την Τουρκία, καθώς και για τις επακόλουθες σημαντικές προσαρμογές που θα γίνουν.Άρθρο 3Ο παρών κανονισμός δεν έχει δημοσιονομικές επιπτώσεις. Η βοήθεια την οποία παρέχει η Κοινότητα στο πλαίσιο της προενταξιακής στρατηγικής είναι αυτή που προβλέπεται στα προγράμματα που θεσπίζονται σύμφωνα με τις διατάξεις της Συνθήκης.Βάσει των αποφάσεων του Συμβουλίου κατ´εφαρμογή του άρθρου 2, ο προγραμματισμός των χρηματοδοτικών πόρων για τη βοήθεια που παρέχεται στο πλαίσιο της εταιρικής σχέσης ενόψει της προσχώρησης θεσπίζεται σύμφωνα με τις διαδικασίες που προβλέπονται στους κανονισμούς σχετικά με τα αντίστοιχα χρηματοδοτικά μέσα και προγράμματα.Άρθρο 4´Οταν λείπει ένα στοιχείο που είναι σημαντικό για να συνεχισθεί η χορήγηση της προενταξιακής συνδρομής, ιδίως όταν δεν τηρούνται οι υποχρεώσεις που περιέχονται στις συμφωνίες ΕΚ-Τουρκίας ή/και είναι ανεπαρκής η πρόοδος για την πλήρωση των κριτηρίων της Κοπεγχάγης, το Συμβούλιο, αποφασίζοντας με ειδική πλειοψηφία ύστερα από πρόταση της Επιτροπής, μπορεί να λάβει τα κατάλληλα μέτρα σχετικά με οποιαδήποτε προενταξιακή συνδρομή χορηγούμενη στην Τουρκία.Άρθρο 5Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, ....... 2000Για το ΣυμβούλιοΟ πρόεδροςΔΗΜΟΣΙΟΝΟΜΙΚΟ ΔΕΛΤΙΟ1. ΤΙΤΛΟΣ ΤΗΣ ΔΡΑΣΗΣΠρόταση κανονισμού του Συμβουλίου όσον αφορά την παροχή βοήθειας στην Τουρκία στο πλαίσιο της προενταξιακής στρατηγικής, και ιδίως τη θέσπιση εταιρικής σχέσης για την προσχώρηση2. ΣΧΕΤΙΚΑ ΚΟΝΔΥΛΙΑ ΤΟΥ ΠΡΟΫΠΟΛΟΓΙΣΜΟΥα) B7 - 410β) B7 - 4035γ) B7 - 40363. ΝΟΜΙΚΗ ΒΑΣΗα) κανονισμός αριθ. 1488/96 του Συμβουλίουβ) κανονισμός αριθ. 764/2000 του Συμβουλίουγ) πρόταση κανονισμού του Συμβουλίου σχετικά με τη λήψη μέτρων για την προώθηση της οικονομικής και κοινωνικής ανάπτυξης της Τουρκίας4. ΠΕΡΙΓΡΑΦΗ ΤΗΣ ΔΡΑΣΗΣ4.1 Γενικός στόχοςα) Η παροχή στήριξης σε χρηματοδοτικά και τεχνικά μέτρα που συμπληρώνουν τη μεταρρύθμιση των οικονομικών και κοινωνικών δομών στο πλαίσιο της ευρωμεσογειακής εταιρικής σχέσης.β) Η χρηματοδοτική στήριξη μέτρων για την ανάπτυξη της τελωνειακής ένωσης ΕΚ-Τουρκίας, ιδίως στον τομέα της εναρμόνισης της τουρκικής νομοθεσίας με την κοινοτική.γ) Η χρηματοδοτική στήριξη μέτρων που αποσκοπούν στην προώθηση της οικονομικής και κοινωνικής ανάπτυξης της Τουρκίας, μεταξύ άλλων, μέσω της προαγωγής της συνεργασίας στους τομείς της βιομηχανίας και των τηλεπικοινωνιών, της προστασίας της υγείας, του περιβάλλοντος, της ενέργειας και των μεταφορών καθώς και μέσω της προώθησης του εκδημοκρατισμού και του σεβασμού των δικαιωμάτων του ανθρώπου.4.2 Χρονική διάρκεια της δράσης και ρυθμίσεις για την ανανέωσή της.α) 2000 - 2006β) 3 έτη (2000 - 2002)γ) 3 έτη (2000 - 2002)5. ΚΑΤΑΤΑΞΗ ΤΩΝ ΔΑΠΑΝΩΝ / ΕΣΟΔΩΝ5.1 Υποχρεωτικές / μη υποχρεωτικές δαπάνες5.2 Διαχωριζόμενες / μη διαχωριζόμενες πιστώσεις5.3 Είδος των εσόδων: Ουδέν, εκτός από την επιστροφή επιχειρηματικών κεφαλαίων σε περίπτωση οικονομικής επιτυχίας της χρηματοδοτούμενης δράσης6. ΕΙΔΟΣ ΤΩΝ ΔΑΠΑΝΩΝ / ΕΣΟΔΩΝ- Επιχορήγηση κατά 100%: Ναι- Επιχορήγηση στο πλαίσιο συγχρηματοδότησης με άλλες χορηγούς του δημόσιου ή/ και του ιδιωτικού τομέα: Ναι, για ορισμένες δράσεις- Επιδότηση επιτοκίου: Ναι- Άλλα- Σε περίπτωση οικονομικής επιτυχίας της δράσης, προβλέπεται η μερική ή ολική επιστροφή του ποσού της κοινοτικής χρηματοδοτικής συνδρομής; Όχι- Η προτεινόμενη δράση επιφέρει μεταβολή του ύψους των εσόδων; Εάν ναι, σε τι συνίσταται η μεταβολή και ποια μορφή εσόδων αφορά; Ουδέν7. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ7.1 Μέθοδος υπολογισμού του συνολικού κόστους της δράσης (σχέση μεταξύ των επιμέρους και των συνολικών δαπανών)Εκτίμηση των αναγκαίων πιστώσεων για την υλοποίηση των μέτρων που απαιτούνται για τη στήριξη της οικονομικής και κοινωνικής ανάπτυξης της Τουρκίας.7.2 Αναλυτική παράθεση των στοιχείων του κόστουςΠιστώσεις αναλήψεων υποχρεώσεων σε εκατ. ευρώ (σε τρέχουσες τιμές)&gt;ΘΕΣΗ ΠIΝΑΚΑ&gt;7.3 Λειτουργικές δαπάνες για μελέτες, εμπειρογνώμονες κ.λπ. που εγγράφονται στο Μέρος Β του προϋπολογισμούΠιστώσεις αναλήψεων υποχρεώσεων σε εκατ. ευρώ (σε τρέχουσες τιμές)&gt;ΘΕΣΗ ΠIΝΑΚΑ&gt;7.4 Χρονοδιάγραμμα πιστώσεων αναλήψεων υποχρεώσεων και πιστώσεων πληρωμώνσε εκατ. ευρώ&gt;ΘΕΣΗ ΠIΝΑΚΑ&gt;8. ΠΡΟΒΛΕΠΟΜΕΝΑ ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ- Σχεδιαζόμενα ειδικά μέτρα ελέγχουΤόσο οι υπηρεσίες της Επιτροπής και η αντιπροσωπία της στην Τουρκία όσο και το Ελεγκτικό Συνέδριο θα διενεργούν ελέγχους σε όλα τα στάδια εκτέλεσης των έργων (προκήρυξη διαγωνισμών, επιλογή, κατάρτιση των συμβάσεων, παροχή υπηρεσιών και πληρωμές).Κατά τους ελέγχους λαμβάνονται υπόψη οι συμβατικές υποχρεώσεις καθώς και οι αρχές της υγιούς και αποτελεσματικής δημοσιονομικής διαχείρισης. Διατάξεις σχετικές με τη διεξαγωγή ελέγχων (υποβολή εκθέσεων, συντονισμός με τις υπηρεσίες της Επιτροπής κ.λπ.) θα περιλαμβάνονται σε όλες τις συμφωνίες ή συμβάσεις που συνάπτονται μεταξύ της Επιτροπής και των δικαιούχων των πληρωμών.9. ΣΤΟΙΧΕΙΑ ΑΝΑΛΥΣΗΣ ΚΟΣΤΟΥΣ / ΑΠΟΤΕΛΕΣΜΑΤΙΚΟΤΗΤΑΣ9.1 Ειδικοί και ποσοτικοί στόχοι, πληθυσμός στον οποίο απευθύνεται η δράση- Ειδικοί στόχοι: σύνδεση με το γενικό στόχοΗ υλοποίηση των στόχων που καθορίζονται στην Ανακοίνωση της Επιτροπής προς το Συμβούλιο, της 4ης Μαρτίου 1998, με τίτλο "Ευρωπαϊκή στρατηγική για την Τουρκία - Αρχικές επιχειρησιακές προτάσεις της Επιτροπής" και ιδίως η εναρμόνιση της νομοθεσίας και η υιοθέτηση του κεκτημένου της Ένωσης από την Τουρκία.Η προώθηση της μακρόπνοης ανάπτυξης της Τουρκίας.Η χρηματοδοτική στήριξη της υλοποίησης της εταιρικής σχέσης για την προσχώρηση.- Πληθυσμός στον οποίο απευθύνεται η δράση: Πρέπει να γίνει, ενδεχομένως, διάκριση ανά στόχο, να καθορισθούν οι τελικοί δικαιούχοι της χρηματοδοτικής συνδρομής της Κοινότητας καθώς και οι συμμετέχοντες ενδιάμεσοι φορείς .- δημόσια διοίκηση- γεωργικός τομέας- βιομηχανικός τομέας- ερευνητικοί και επιστημονικοί φορείς- κοινωνικοοικονομικοί φορείς- κοινωνία των πολιτών- περιφερειακές και τοπικές αρχές9.2 Αιτιολόγηση της δράσης- Αναγκαιότητα της κοινοτικής χρηματοδοτικής βοήθειας, ιδίως σε συνάρτηση με την αρχή της επικουρικότητας- Επιλογή των τρόπων παρέμβασηςΟι διάφοροι τρόποι παρέμβασης θα επιλέγονται ανάλογα με την κατάσταση της χώρας και κάθε επιμέρους τομέα. Πριν εκτελεστούν οι υπό χρηματοδότηση δράσεις, θα διενεργούνται μελέτες καθορισμού και σκοπιμότητας, οι οποίες εντάσσονται στο Εθνικό Ενδεικτικό Πρόγραμμα για Τουρκία και στην εταιρική σχέση για την προσχώρηση.* πλεονεκτήματα έναντι των εναλλακτικών μέτρων (συγκριτικά πλεονεκτήματα)* ανάλυση παρόμοιων δράσεων που ενδεχομένως εκτελούνται σε κοινοτικό ή σε εθνικό επίπεδο* αναμενόμενα έμμεσα και πολλαπλασιαστικά αποτελέσματα- ανάπτυξη των σχέσεων ΕΕ-Τουρκίας- υλοποίηση της προενταξιακής στρατηγικής- εναρμόνιση της νομοθεσίας και των πρακτικών της Τουρκίας με το κοινοτικό κεκτημένο- Κυριότεροι αστάθμητοι παράγοντες που ενδεχομένως να επηρεάσουν τα ειδικά αποτελέσματα της δράσης.Πολιτική και οικονομική σταθερότητα της Τουρκίας.Αποφασιστικότητα των εταίρων μας κατά την υλοποίηση των προβλεπόμενων δράσεων.9.3 Παρακολούθηση και αξιολόγηση της δράσης- Επιλεγμένοι δείκτες επιδόσεων* δείκτες απόδοσης (εκτίμηση των χρησιμοποιούμενων πόρων)- αριθμός δράσεων συνεργασίας που εκτελούνται από τουρκικούς και κοινοτικούς φορείς* δείκτες επιπτώσεων ( μέτρηση των επιδόσεων έναντι των στόχων)- εναρμόνιση της νομοθεσίας, των κανόνων και των προτύπων της Τουρκίας με τη νομοθεσία, τους κανόνες και τα πρότυπα της ΕΕ- αύξηση των εμπορικών συναλλαγών- πρόσβαση στις νέες τεχνολογίες- μεταφορά τεχνογνωσίας- περιορισμός των περιφερειακών ανισοτήτων- βελτίωση της ποιότητας ζωής- πρόοδος που διαπιστώνεται στην "Περιοδική Έκθεση"- Λεπτομέρειες και συχνότητα των προβλεπομένων αξιολογήσεωνΤα έργα θα ελέγχονται και θα αξιολογούνται τακτικά από τους φορείς που είναι επιφορτισμένοι με την εκτέλεσή τους, από τις υπηρεσίες της Επιτροπής και από ανεξάρτητους εμπειρογνώμονες.Με την ολοκλήρωση των δράσεων θα καταρτίζεται έκθεση αξιολόγησης που θα αφορά τόσο το περιεχόμενό τους όσο και τις επιπτώσεις τους και τη συνέχεια που θα πρέπει να δοθεί σε αυτές.- Αξιολόγηση των επιτευχθέντων αποτελεσμάτων (σε περίπτωση συνέχισης ή ανανέωσης της υφιστάμενης δράσης).10. ΔΙΟΙΚΗΤΙΚΕΣ ΔΑΠΑΝΕΣ (ΤΜΗΜΑ ΙΙΙ, ΜΕΡΟΣ Α ΤΟΥ ΠΡΟΫΠΟΛΟΓΙΣΜΟΥ)Η συγκέντρωση των αναγκαίων διοικητικών πόρων εξαρτάται από την ετήσια απόφαση της Επιτροπής για την κατανομή των πόρων, κατά την οποία λαμβάνεται υπόψη ιδίως ο αριθμός του προσωπικού και τα συμπληρωματικά ποσά που εγκρίνει η αρμόδια για τον προϋπολογισμό αρχή.10.1 Επιπτώσεις στον αριθμό θέσεων απασχόλησης (καμία)&gt;ΘΕΣΗ ΠIΝΑΚΑ&gt;Σε περίπτωση που απαιτείται συμπληρωματικό προσωπικό, αναφέρατε τον ρυθμό με τον οποίο πρέπει να διατεθεί.10.2 Γενικές δημοσιονομικές επιπτώσεις του συμπληρωματικού ανθρώπινου δυναμικού(καμία)(σε ευρώ)&gt;ΘΕΣΗ ΠIΝΑΚΑ&gt;Τα ποσά αντιστοιχούν στις συνολικές δαπάνες των συμπληρωματικών θέσεων απασχόλησης για τη συνολική διάρκεια της δράσης, αν είναι καθορισμένη, ή για 12 μήνες, αν είναι αόριστης διάρκειας.10.3 Αύξηση λοιπών διοικητικών δαπανών που απορρέουν από τη δράση, ιδίως δε των δαπανών που συνεπάγονται οι συνεδριάσεις επιτροπών και ομάδων εμπειρογνωμόνων(σε ευρώ)&gt;ΘΕΣΗ ΠIΝΑΚΑ&gt;Τα ποσά αντιστοιχούν στις συνολικές δαπάνες που συνεπάγεται η δράση αν η διάρκειά της είναι καθορισμένη ή στις δαπάνες 12 μηνών, αν η διάρκειά της είναι αόριστη.